CELEX: C2004/273/67
Language: et
Date: 2004-11-06 00:00:00
Title: Kohtuasi T-337/04: Athanasios Pitsiorlas'e 29. juuli 2004. aasta hagi Euroopa Liidu Nõukogu ja Euroopa Keskpanga vastu

6.11.2004   
            
            
               ET
            
            
               Euroopa Liidu Teataja
            
            
               C 273/35
            
         Athanasios Pitsiorlas'e 29. juuli 2004. aasta hagi Euroopa Liidu Nõukogu ja Euroopa Keskpanga vastu
   (Kohtuasi T-337/04)
   (2004/C 273/67)
   Kohtumenetluse keel: kreeka
   Athanasios Pitsiorlas, elukoht Thessaloniki (Kreeka), esitas 29. juulil 2004 Euroopa Ühenduste Esimese Astme Kohtusse hagi Euroopa Liidu Nõukogu ja Euroopa Keskpanga vastu. Hageja esindaja on advokaat Dimitrios Papafilippou.
   Hageja palub esimese astme kohtul:
   
               —
            
            
               kohustada ühenduse institutsioone maksma talle solidaarselt (i) hüvitist varalise kahju eest, mille summa on arvestatud vastaval EKP ametikohal makstava töötasu alusel ajavahemikul aprillist 2001 kuni kolme kuu möödumiseni käesolevas asjas esimese astme kohtu otsus tegemisest, juhul kui otsus tehakse hageja kasuks, millest arvatakse maha hageja sissetulek juristina töötamise eest eelnimetatud ajavahemikul; ning (ii) 90 000 eurot mittevaralise kahju eest koos intressidega ajavahemiku eest, mis algas käesoleva hagi esitamisest;
            
         
               —
            
            
               jätta kostja kohtukulud ja muud kulud ühenduse institutsioonide kanda.
            
         Õiguslikud alused ja peamised argumendid
   Hageja on varem esitanud hagi esimese astme kohtusse (asi T-3/00) (1) nõukogu ja Euroopa Keskpanga otsuse tühistamiseks, millega keelduti võimaldamast talle juurdepääsu Baseli – Nyborgi lepingule Euroopa Rahasüsteemi rakendamise kohta. Hageja väitis, et vajab lepingut oma valmimisel oleva doktoriväitekirja lõpetamiseks.
   Käesolevas hagis väidab hageja, et nõukogu ja Euroopa Keskpanga keeldumine juurdepääsu võimaldamisest on ebaseaduslik samadel põhjustel, mis esitati eelnimetatud hagis. Lisaks sellele väidab hageja, et keeldumise tõttu ei ole tal siiani olnud võimalik oma doktoriväitekirja lõpetada. Hageja sõnul oleks tal doktoriväitekirja kaitsnud majandus- ja rahandusõiguse spetsialistist professorina võimalik saada ametikoht rahvusvahelises asutuses või organisatsioonis. Enda arvates on hagejale tekitatud varaline kahju, mis võrdub (i) töötasu, mida ta oleks saanud eelmainitud töö eest ajavahemikul aprillist 2001 – kui ta oleks doktoriväitekirja lõpetanud ja töö leidnud – kuni kolme kuu möödumiseni tehtavast esimese astme kohtu otsusest ja (ii) samal ajavahemikul Kreekas juristina töötamise eest saadud ja saadava tasu vahega. Seega taotleb hageja käesolevas hagiga varalise ja mittevaralise kahju hüvitamist.
   
      (1)  EÜT C 122, 29.4.2000, lk 35.